|  |
| --- |
| Številka: 007-359/2015 |
| Ljubljana, 15. 12. 2016 |
| EVA 2015-2330-0128 |
| GENERALNI SEKRETARIAT VLADE REPUBLIKE SLOVENIJEGp.gs@gov.si |
| ZADEVA: Uredba o izvajanju ukrepa odpravljanja zaraščanja na kmetijskih zemljiščih – predlog za obravnavo  |
| 1. Predlog sklepov vlade: |
| Na podlagi prvega odstavka 1.b člena Zakona o kmetijskih zemljiščih (Uradni list RS, št. 71/11 - uradno prečiščeno besedilo, 58/12 in 27/16) je Vlada Republike Slovenije na …..…… seji dne ………... sprejela naslednji SKLEP:Vlada Republike Slovenije je izdala Uredbo o izvajanju ukrepa odpravljanja zaraščanja na kmetijskih zemljiščih in jo objavi v Uradnem listu Republike Slovenije.mag. Lilijana Kozlovičgeneralna sekretarkaSklep prejmejo:* Ministrstvo za kmetijstvo, gozdarstvo in prehrano
* Služba Vlade Republike Slovenije za zakonodajo
 |
| **2. Predlog za obravnavo predloga zakona po nujnem ali skrajšanem postopku v državnem zboru z obrazložitvijo razlogov:** |
| (Navedite razloge, razen za predlog zakona o ratifikaciji mednarodne pogodbe, ki se obravnava po nujnem postopku – 169. člen Poslovnika državnega zbora.) |
| **3.a Osebe, odgovorne za strokovno pripravo in usklajenost gradiva:*** Tadeja Kvas - Majer, generalna direktorica Direktorata za kmetijstvo
* Leon Ravnikar, vodja Sektorja za urejanje kmetijskega prostora in zemljiške operacije
 |
| (Navedite imena in priimke ter funkcije ali nazive.) |
| **3.b Zunanji strokovnjaki, ki so sodelovali pri pripravi dela ali celotnega gradiva:** |
| (Navedite osebno ime zunanjega strokovnjaka ali firmo in naslov pravne osebe, ki je sodelovala pri pripravi predloga predpisa ali splošnega akta za izvrševanje javnih pooblastil.(Navedite s tem povezane stroške, ki bremenijo javnofinančna sredstva ali navedite, da sodelovanje strokovnjaka ni povezano z javnofinančnimi izdatki.) |
| **4. Predstavniki vlade, ki bodo sodelovali pri delu državnega zbora:** |
| (Navedite imena in priimke ter funkcije ali nazive.) |
| 5. Kratek povzetek gradiva:V Sloveniji se po zadnjih raziskavah zarašča 32.916 ha kmetijskih zemljišč. Z rekultivacijo kmetijskih zemljišč v zaraščanju bi teoretično lahko pridobili 14.966 ha površin njiv in vrtov in 17.467 ha travniških površin.V Resoluciji o strateških usmeritvah razvoja slovenskega kmetijstva in živilstva do leta 2020 »Zagotovimo.si hrano za jutri« (Uradni list RS, št. [25/11](http://www.uradni-list.si/1/objava.jsp?urlurid=20111096)) smo med prednostne programske usmeritve med drugim zapisali tudi preprečevanje zaraščanja kmetijskih zemljišč.Sprememba Zakona o kmetijskih zemljiščih v letu 2012 je uvedla odškodnino ob spremembi namembnosti kmetijskih zemljišč, ki je namenski prihodek državnega proračuna, in je namenjen usposabljanju kmetijskih zemljišč. Prihodki iz tega naslova so odvisni od dinamike oziroma obsega izdanih gradbenih dovoljenj.Predlagana uredba ureja finančno podporo za izvajanje odpravljanja zaraščanja na kmetijskih zemljiščih v zaraščanju z namenom ponovne vzpostavitve kmetijske dejavnosti.Finančna pomoč se izplača kot enkratni pavšalni znesek 3000 eurov/ha kmetijskega zemljišča v zaraščanju. V uredbi je opredeljena najmanjša površina (0,3 ha), za katero se dodeli pomoč, ter omejitev, da so posamezna zemljišča lahko predmet podpore le enkrat v obdobju desetih let.Ker gre za državno pomoč, je treba pri tem upoštevati določbe Uredbe Komisije (EU) št. 1408/2013 z dne 18. 12. 2013 o uporabi členov 107 in 108 Pogodbe o delovanju Evropske unije pri pomoči *de minimis* v kmetijskem sektorju (UL L št. 352 z dne 24. 12. 2013). |
| (Izpolnite samo, če ima gradivo več kakor pet strani.) |
| 6. Presoja posledic za: |
| a) | javnofinančna sredstva nad 40.000 EUR v tekočem in naslednjih treh letih | **DA** |
| b) | usklajenost slovenskega pravnega reda s pravnim redom Evropske unije | **DA** |
| c) | administrativne posledice | DA/NE |
| č) | gospodarstvo, zlasti mala in srednja podjetja ter konkurenčnost podjetij | DA/NE |
| d) | okolje, vključno s prostorskimi in varstvenimi vidiki | DA/NE |
| e) | socialno področje | DA/NE |
| f) | dokumente razvojnega načrtovanja:* nacionalne dokumente razvojnega načrtovanja
* razvojne politike na ravni programov po strukturi razvojne klasifikacije programskega proračuna
* razvojne dokumente Evropske unije in mednarodnih organizacij
 | DA/NE |
| 7.a Predstavitev ocene finančnih posledic nad 40.000 EUR:(Samo če izberete DA pod točko 6.a.) |
| I. Ocena finančnih posledic, ki niso načrtovane v sprejetem proračunu |
|  | Tekoče leto (t) | t + 1 | t + 2 | t + 3 |
| Predvideno povečanje (+) ali zmanjšanje (**–**) prihodkov državnega proračuna  |  |  |  |  |
| Predvideno povečanje (+) ali zmanjšanje (**–**) prihodkov občinskih proračunov  |  |  |  |  |
| Predvideno povečanje (+) ali zmanjšanje (**–**) odhodkov državnega proračuna  |  |  |  |  |
| Predvideno povečanje (+) ali zmanjšanje (**–**) odhodkov občinskih proračunov |  |  |  |  |
| Predvideno povečanje (+) ali zmanjšanje (**–**) obveznosti za druga javnofinančna sredstva |  |  |  |  |
| II. Finančne posledice za državni proračun |
| II.a Pravice porabe za izvedbo predlaganih rešitev so zagotovljene: |
| Ime proračunskega uporabnika  | Šifra in naziv ukrepa, projekta | Šifra in naziv proračunske postavke | Znesek za tekoče leto (t) | Znesek za t + 1 |
| PU 2330 | 2330-17-0027**Ukrepi proti zaraščanju** | 995310**Odškodnine zaradi spremembe namembnosti kmetijskega zemljišča** |  | 300.000 |
|  |  |  |  |  |
| SKUPAJ |  | 300.000 |
| II.b Manjkajoče pravice porabe bodo zagotovljene s prerazporeditvijo: |
| Ime proračunskega uporabnika  | Šifra in naziv ukrepa, projekta | Šifra in naziv proračunske postavke  | Znesek za tekoče leto (t) | Znesek za t + 1  |
|  |  |  |  |  |
|  |  |  |  |  |
| SKUPAJ |  |  |
| II.c Načrtovana nadomestitev zmanjšanih prihodkov in povečanih odhodkov proračuna: |
| Novi prihodki | Znesek za tekoče leto (t) | Znesek za t + 1 |
|  |  |  |
| SKUPAJ |  |  |
| **OBRAZLOŽITEV:**1. **Ocena finančnih posledic, ki niso načrtovane v sprejetem proračunu**

V zvezi s predlaganim vladnim gradivom se navedejo predvidene spremembe (povečanje, zmanjšanje):* prihodkov državnega proračuna in občinskih proračunov,
* odhodkov državnega proračuna, ki niso načrtovani na ukrepih oziroma projektih sprejetih proračunov,
* obveznosti za druga javnofinančna sredstva (drugi viri), ki niso načrtovana na ukrepih oziroma projektih sprejetih proračunov.
1. **Finančne posledice za državni proračun**

Prikazane morajo biti finančne posledice za državni proračun, ki so na proračunskih postavkah načrtovane v dinamiki projektov oziroma ukrepov:**II.a Pravice porabe za izvedbo predlaganih rešitev so zagotovljene:**Proračunska postavka 995310 - Odškodnine zaradi spremembe namembnosti kmetijskega zemljišča je namenska postavka. Sredstva se na to postavko zbirajo na podlagi določb zakona o kmetijskih zemljiščih. Vsakdo, ki vloži vlogo za izdajo dovoljenja za gradnjo objekta, na kmetijskem zemljišču, mora plačati odškodnino zaradi spremembe namembnosti kmetijskega zemljišča. Plačilo odškodnine zaradi spremembe namembnosti je eden od pogojev za izdajo dovoljenja za gradnjo v skladu z zakonom, ki ureja gradnjo objektov. Sredstva, zbrana iz naslova odškodnin zaradi spremembe namembnosti, se namenijo za financiranje priprave in izvedbe ukrepov kmetijske zemljiške politike, med katere sodi tudi odprava zaraščanja kmetijskih zemljišč.Za zagotovitev pravic porabe na proračunskih postavkah, s katerih se bo financiral novi projekt oziroma ukrep, je treba izpolniti tudi točko II.b, saj je za novi projekt oziroma ukrep mogoče zagotoviti pravice porabe le s prerazporeditvijo s proračunskih postavk, s katerih se financirajo že sprejeti oziroma veljavni projekti in ukrepi.**II.b Manjkajoče pravice porabe bodo zagotovljene s prerazporeditvijo:**Navedejo se proračunski uporabniki, sprejeti (veljavni) ukrepi oziroma projekti, ki jih proračunski uporabnik izvaja, in proračunske postavke tega proračunskega uporabnika, ki so v dinamiki teh projektov oziroma ukrepov ter s katerih se bodo s prerazporeditvijo zagotovile pravice porabe za dodatne aktivnosti pri obstoječih projektih oziroma ukrepih ali novih projektih oziroma ukrepih, navedenih v točki II.a.**II.c Načrtovana nadomestitev zmanjšanih prihodkov in povečanih odhodkov proračuna:**Če se povečani odhodki (pravice porabe) ne bodo zagotovili tako, kot je določeno v točkah II.a in II.b, je povečanje odhodkov in izdatkov proračuna mogoče na podlagi zakona, ki ureja izvrševanje državnega proračuna (npr. priliv namenskih sredstev EU). Ukrepanje ob zmanjšanju prihodkov in prejemkov proračuna je določeno z zakonom, ki ureja javne finance, in zakonom, ki ureja izvrševanje državnega proračuna. |
| **7.b Predstavitev ocene finančnih posledic pod 40.000 EUR:**(Samo če izberete NE pod točko 6.a.)**Kratka obrazložitev** |
| **8. Predstavitev sodelovanja z združenji občin:** |
| Vsebina predloženega gradiva (predpisa) vpliva na:* pristojnosti občin,
* delovanje občin,
* financiranje občin.
 | NE |
| Gradivo (predpis) je bilo poslano v mnenje: * Skupnosti občin Slovenije SOS: DA
* Združenju občin Slovenije ZOS: DA
* Združenju mestnih občin Slovenije ZMOS: DA

Predlogi in pripombe združenj so bili upoštevani:* v celoti,
* večinoma,
* delno,
* **niso bili upoštevani**.

Bistveni predlogi in pripombe, ki niso bili upoštevani.**Skupnost občin Slovenije**, Maribor, je v mnenju z dne 9. 6. 2016 izrazila naslednje pomisleke:Občine so po postopkih dedovanja pridobile zaraščena kmetijska zemljišča. Urejanje le-teh in nadaljnje vzdrževanje kmetijskih zemljišč, za katere ni interesa za nakup, predstavlja za občine dodatno finančno breme. V preteklosti so občine iz naslova odškodnin prejemale delež sredstev, sedaj je prejemnik tega celotnega vira država.Po predmetni Uredbi občine nikakor ne izpolnjujejo pogojev za kandidiranje za sredstva za odpravljanje zaraščanja kmetijskih zemljišč, saj niso registrirana kmetijska gospodarstva. Prav tako bi po mnenju občin bil izločitveni pogoj, da je v evidenci dejanske rabe na dan 18. Junija 2011 vrsta dejanske rabe 1410 – kmetijsko zemljišče v zaraščanju. Namreč evidence ne odražajo vedno dejanskega stanja oziroma rabe. Kot primer ene občine: na ta presečni datum je bila vodena raba vinograd, dejansko pa so bila kmetijska zemljišča že več let v zaraščanju.V skladu z navedenim pripravljavcu besedila Uredbe predlagamo v razmislek, kako bi lahko del sredstev iz naslova odškodnin zaradi spremembe namembnosti kmetijskih zemljišč, ki jih prejema država, namenili za stroške, ki jih imajo z vzdrževanjem kmetijskih zemljišč občine.**Odgovor MKGP**Sredstva se dodelijo po pravilih o dodeljevanju pomoči *de minimis* po kateri pa lokalne skupnosti – občine ne morejo biti upravičenke. |
| **9. Predstavitev sodelovanja javnosti:** |
| Gradivo je bilo predhodno objavljeno na spletni strani predlagatelja: | DA |
| (Če je odgovor NE, navedite, zakaj ni bilo objavljeno.) |
| (Če je odgovor DA, navedite:Datum objave: 6. 1. 2016V razpravo so bili vključeni: * nevladne organizacije,
* predstavniki zainteresirane javnosti,
* predstavniki strokovne javnosti.

Mnenja, predlogi in pripombe z navedbo predlagateljev (imen in priimkov fizičnih oseb, ki niso poslovni subjekti, ne navajajte):Upoštevani so bili:* v celoti,
* večinoma,
* delno,
* niso bili upoštevani.

Bistvena mnenja, predlogi in pripombe, ki niso bili upoštevani, ter razlogi za neupoštevanje:Poročilo je bilo danoJavnost je bila vključena v pripravo gradiva v skladu z Zakonom o …, kar je navedeno v predlogu predpisa.) |
| **10. Pri pripravi gradiva so bile upoštevane zahteve iz Resolucije o normativni dejavnosti:** | DA/NE |
| **11. Gradivo je uvrščeno v delovni program vlade:** | DA |
| mag. Dejan Židanminister |

**PREDLOG**

**EVA** 2015-2330-0128

Na podlagi prvega odstavka 1. b člena Zakona o kmetijskih zemljiščih (Uradni list RS, št. 71/11 – uradno prečiščeno besedilo, 58/12 in 27/16) izdaja Vlada Republike Slovenije

**U R E D B O**

**o izvajanju ukrepa odpravljanja zaraščanja na kmetijskih zemljiščih**

1. člen

(vsebina)

Ta uredba določa namen, predmet in višino podpore, upravičence, pogoje za pridobitev podpore, obveznosti po izplačilu podpore, postopek in sankcije za neizpolnitev obveznosti za ukrep odpravljanja zaraščanja na kmetijskih zemljiščih.

2. člen

(pomen izrazov)

Izrazi, uporabljeni v tej uredbi, imajo naslednji pomen:

* kmetijsko zemljišče v zaraščanju je zemljišče, ki je v prostorskem načrtu lokalne skupnosti glede namenske rab opredeljeno kot kmetijsko zemljišče in je bilo v skladu z Zakonom o kmetijstvu (Uradni list RS, št. [45/08](http://www.uradni-list.si/1/objava.jsp?sop=2008-01-1978), [57/12](http://www.uradni-list.si/1/objava.jsp?sop=2012-01-2416), [90/12](http://www.uradni-list.si/1/objava.jsp?sop=2012-01-3528) – ZdZPVHVVR, [26/14](http://www.uradni-list.si/1/objava.jsp?sop=2014-01-1069) in [32/15](http://www.uradni-list.si/1/objava.jsp?sop=2015-01-1327)) glede na evidenco dejanske rabe kmetijskih in gozdnih zemljišč na dan 18. junija 2011 opredeljeno z vrsto dejanske rabe 1410 – kmetijsko zemljišče v zaraščanju, in zaraščanje še ni bilo odpravljeno;
* odpravljanje zaraščanja je poseg vzpostavitve kmetijskega zemljišča, primernega za kmetijsko pridelavo, z izvedbo naslednjih del: krčitev grmovja in dreves, odstranitev kamnitih osamelcev in izravnava zemljišča;
* enotno podjetje je enotno podjetje v skladu z drugim odstavkom 2. člena Uredbe Komisije (EU) št. 1408/2013 z dne 18. decembra 2013 o uporabi členov 107 in 108 Pogodbe o delovanju Evropske unije pri pomoči *de minimis* v kmetijskem sektorju (UL L št. 352 z dne 24. 12. 2013, str. 9; v nadaljnjem besedilu: Uredba 1408/2015/EU).

3. člen

(namen ukrepa in predmet podpore)

(1) Namen ukrepa po tej uredbi je odpravljanje zaraščanja na kmetijskih zemljiščih v zaraščanju s ciljem ponovne vzpostavitve kmetijskih zemljišč, primernih za kmetijsko pridelavo.

(2) Predmet podpore je povračilo stroškov, nastalih pri odpravljanju zaraščanja na kmetijskih zemljiščih v zaraščanju.

4. člen

(upravičenec)

Upravičenec je nosilec kmetijskega gospodarstva, ki se ukvarja s primarno proizvodnjo kmetijskih proizvodov in izpolnjuje pogoje za pridobitev podpore po tej uredbi.

5. člen

(pogoji ob oddaji vloge na javni razpis)

Vlagatelj mora ob oddaji vloge na javni razpis za ukrep iz te uredbe izpolnjevati naslednje pogoje:

1. biti lastnik ali zakupnik kmetijskega zemljišča v zaraščanju na območju Republike Slovenije, na katerem se bo izvajal ukrep iz te uredbe;
2. v primeru zakupa priložiti dolgoročno pogodbo o zakupu kmetijskih zemljišč v zaraščanju, na katerih se bo izvajal ukrep iz te uredbe;
3. v primeru zakupa priložiti soglasje lastnika posameznih zemljišč za izvedbo ukrepa iz te uredbe;
4. biti vpisan v register kmetijskih gospodarstev (v nadaljnjem besedilu: RKG) v skladu z zakonom, ki ureja kmetijstvo, kot nosilec kmetijskega gospodarstva in imeti na tem kmetijskem gospodarstvu (v nadaljnjem besedilu: KMG) vpisane grafične enote rabe kmetijskega zemljišča (v nadaljnjem besedilu: GERK) – kmetijsko zemljišče, namenjeno za izvajanje ukrepa odpravljanje zaraščanja, na katerih se bo izvajal ukrep iz te uredbe;
5. najmanjša strnjena površina kmetijskih zemljišč v zaraščanju je 0,3 ha;
6. priložiti seznam zemljiških parcel za posamezni GERK – kmetijsko zemljišče, namenjeno za izvajanje ukrepa odpravljanje zaraščanja, na katerih se bo izvajal ukrep iz te uredbe;
7. pri odpravi zaraščanja na območju varovanja in omejitev po posebnih predpisih ter ogroženih območij priložiti predpisana soglasja in dovoljenja pristojnih organov;
8. ne sme začeti z deli pred izdajo odločbe o pravici do sredstev po tej uredbi;
9. ni izključen iz prejemanja podpore v skladu z zakonom, ki ureja kmetijstvo;
10. imeti poravnane vse davčne obveznosti do države;
11. fizična oseba, ki ni samostojni podjetnik posameznik in v osebnem stečaju;
12. če je pravna oseba ali samostojni podjetnik posameznik, ne sme biti v postopku prenehanja, prisilne poravnave, stečaja, prepovedi delovanja, sodne likvidacije ali izbrisa iz registra;
13. za nakazilo dodeljenih sredstev mora imeti odprt transakcijski račun v skladu s 35. členom Zakona o kmetijstvu (Uradni list RS, št. [45/08](http://www.uradni-list.si/1/objava.jsp?sop=2008-01-1978), [57/12](http://www.uradni-list.si/1/objava.jsp?sop=2012-01-2416), [90/12](http://www.uradni-list.si/1/objava.jsp?sop=2012-01-3528) – ZdZPVHVVR, [26/14](http://www.uradni-list.si/1/objava.jsp?sop=2014-01-1069) in [32/15](http://www.uradni-list.si/1/objava.jsp?sop=2015-01-1327));
14. nepremičnina, na kateri se opravlja izvršba v skladu s predpisi, ki urejajo izvršbo in zavarovanje, ni predmet podpore po tej uredbi;
15. izjavo, ali gre za enotno podjetje, z navedbo podjetij, ki so z njim povezana, če je vlagatelj poslovni subjekt. Izjavo poda vlagatelj na obrazcu, ki je kot priloga 1 sestavni del te uredbe;
16. v desetih letih pred oddajo vloge na javni razpis za ukrep iz te uredbe za ista dela na istem zemljišču ni prejel javnih nepovratnih sredstev;
17. ne sme presegati skupnega zneska pomoči *de minimis* v skladu z drugim odstavkom 10. člena te uredbe;
18. ni v postopku vračanja neupravičeno prejete državne pomoči na podlagi odločbe Evropske komisije, ki je prejeto državno pomoč razglasila za nezakonito in nezdružljivo s skupnim trgom Evropske unije.

6. člen

(obvezne priloge k vlogi na javni razpis)

Obvezne priloge, ki jih mora upravičenec priložiti k vlogi na javni razpis za ukrep iz te uredbe, in brez katerih se vloga zavrže brez pozivanja na dopolnitev, so:

1. zakupna pogodba iz 2. točke prejšnjega člena;
2. soglasje lastnika iz 3. točke prejšnjega člena;
3. seznam vseh zemljiških parcel za posamezni GERK iz 6. točke prejšnjega člena.

7. člen

(pogoja ob vložitvi zahtevka za izplačilo podpore)

Pogoja, ki ju mora izpolnjevati upravičenec ob vložitvi zahtevka za izplačilo podpore iz ukrepa po tej uredbi, sta:

1. upravičenec mora po izvedbi ukrepa iz te uredbe prijaviti v RKG spremembo vrste rabe GERK. Upravičena površina, na kateri je bil izveden ukrep, ne sme biti manjša od odobrene površine za izvajanje ukrepa iz te uredbe;
2. pri odpravi zaraščanja na območju varovanja in omejitev po posebnih predpisih ter ogroženih območij mora ob zahtevku za izplačilo podpore predložiti tudi dokazila, da so dela izvedena v skladu s soglasji in dovoljenji pristojnih organov.

8. člen

(obveznosti po izplačilu podpore)

Upravičenec mora po izplačilu podpore za ukrep iz te uredbe izpolniti naslednje obveznosti:

1. na kmetijskih zemljiščih, za katere je bila dodeljena podpora po tej uredbi, izvajati kmetijsko dejavnost;
2. še deset let izpolnjevati pogoje iz 1. točke prejšnjega člena, ne glede na to, ali se vrsta rabe GERK v tem obdobju spremeni v drugo ustrezno vrsto rabe GERK;
3. še deset let oddajati zbirno vlogo v skladu s predpisom, ki ureja izvedbo ukrepov kmetijske politike, za zemljišča, ki so bila predmet podpore po tej uredbi;
4. omogočiti dostop do dokumentacije, ki se nanaša na ukrep po tej uredbi, in omogočiti kontrolo izvedbe odprave zaraščanja na kraju samem Agenciji Republike Slovenije za kmetijske trge in razvoj podeželja (v nadaljnjem besedilu: agencija) in Ministrstvu za kmetijstvo, gozdarstvo in prehrano (v nadaljnjem besedilu: ministrstvo, pristojno za kmetijstvo).

9. člen

(finančni določbi)

(1) Podpora se dodeli upravičencu kot enkratna pomoč v obliki nepovratnih sredstev v višini 3000 evrov/ha kmetijskega zemljišča v zaraščanju oziroma sorazmerno s površino, na kateri je bilo odpravljeno zaraščanje, ki ne sme biti manjša od površine iz pete točke petega člena.

(2) Sredstva, namenjena za izvajanje ukrepa iz te uredbe, se zagotovijo iz namenske proračunske postavke 995310 – odškodnine zaradi spremembe namembnosti kmetijskih zemljišč proračuna Republike Slovenije.

10. člen

(združevanje podpor in skupni znesek podpore)

(1) Podpora za ukrep iz te uredbe se dodeli po pravilih o dodeljevanju pomoči *de minimis* v skladu z Uredbo 1408/2013/EU.

(2) Plačila za zahtevke iz prejšnjega odstavka se dodelijo do skupnega zneska pomoči *de minimis* iz drugega odstavka 3. člena Uredbe 1408/2013/EU. Če bi skupni znesek pomoči *de minimis* na upravičenca oziroma na enotno podjetje presegel to omejitev, se nadomestilo iz prejšnjega odstavka pred dodelitvijo zniža, tako da ta omejitev ni presežena.

(3) Če je upravičenec dejaven v primarni proizvodnji kmetijskih proizvodov in tudi v enem ali več sektorjih oziroma ima druge dejavnosti, ki spadajo v področje uporabe U[redbe Komisije (EU) št. 1407/2013](http://eur-lex.europa.eu/LexUriServ/LexUriServ.do?uri=OJ:L:2013:352:0001:0008:sl:PDF3) z dne 18. decembra 2013 o uporabi členov 107 in 108 Pogodbe o delovanju Evropske unije pri pomoči *de minimis* (UL L št. 352 z dne 24. 12. 2013, str. 1; v nadaljnjem besedilu: Uredba 1407/2013/EU), se navedena uredba uporablja za pomoč, dodeljeno v zvezi s temi sektorji ali dejavnostmi, če je ustrezno zagotovljeno, na primer z ločitvijo dejavnosti ali stroškov, da primarna proizvodnja kmetijskih proizvodov ne prejema pomoči *de minimis*, dodeljene v skladu z navedeno uredbo.

(4) Če je upravičenec dejaven v primarni proizvodnji kmetijskih proizvodov ter v sektorju ribištva in akvakulture, se določbe Uredbe Komisije (EU) št. 717/2014 z dne 27. junija 2014 o uporabi členov 107 in 108 Pogodbe o delovanju Evropske unije pri pomoči *de minimis* v sektorju ribištva in akvakulture (UL L št. 190 z dne 28. 6. 2014, str. 45; v nadaljnjem besedilu: Uredba 717/2014/EU) uporabljajo za pomoč, dodeljeno v zvezi s tem sektorjem, če je ustrezno zagotovljeno, na primer z ločitvijo dejavnosti ali stroškov, da primarna proizvodnja kmetijskih proizvodov ne prejema pomoči *de minimis*, dodeljene v skladu z navedeno uredbo.

(5) Pomoč *de minimis* po tej uredbi se ne sme kumulirati z drugimi državnimi pomočmi v zvezi z istimi upravičenimi stroški, če bi bili s takšnim kumuliranjem pomoči preseženi najvišji zneski oziroma intenzivnost pomoči, določeni za posebne okoliščine vsakega primera v predpisih Evropske unije, ne glede na to, ali se sredstva za projekt ali dejavnost v celoti financirajo iz nacionalnih sredstev ali pa se delno financira iz sredstev Evropske unije.

(6) Pomoč *de minimis*, dodeljena v skladu z Uredbo 1408/2013/EU, se lahko kumulira z drugo pomočjo *de minimis*, dodeljeno za dejavnosti v skladu z Uredbo 1407/2013/EU ali Uredbo 717/2014/EU, do zgornje meje, določene v Uredbi 1407/2013/EU ali Uredbi 717/2014/EU, če je z ločitvijo dejavnosti ali stroškov zagotovljeno, da primarna proizvodnja kmetijskih proizvodov ne prejema pomoči *de minimis*, dodeljene v skladu z Uredbo 1407/2013/EU ali Uredbo 717/2014/EU.

11. člen

(javni razpis)

(1) Sredstva se razpišejo z odprtim javnim razpisom v skladu z zakonom, ki ureja kmetijstvo.

(2) Javni razpis objavi ministrstvo, pristojno za kmetijstvo, v Uradnem listu Republike Slovenije.

(3) Ministrstvo, pristojno za kmetijstvo, na spletnih straneh objavi razpisno dokumentacijo in navodila za izpolnjevanje prijavnih obrazcev za izvedbo javnega razpisa.

(4) V javnem razpisu se določi način izpolnjevanja pogojev, dokazila in višina razpisanih sredstev.

(5) Sredstva v okviru ukrepa iz te uredbe se dodelijo kot nepovratna finančna pomoč.

(6) Vloge na javni razpis se vlagajo od dneva, določenega v javnem razpisu, do dneva zaprtja odprtega javnega razpisa. Zaprtje odprtega javnega razpisa objavi ministrstvo, pristojno za kmetijstvo, na svoji spletni strani.

12. člen

(vlaganje vlog)

(1) Vlogo sestavlja prijavni obrazec s prilogami.

(2) Vloga za javni razpis se vloži v pisni obliki v skladu z določbami 50. člena Zakona o kmetijstvu (Uradni list RS, št. 45/08, 57/12, 90/12 – ZdZPVHVVR, 26/14 in 32/15) na prijavnem obrazcu, ki je del razpisne dokumentacije, z dokazili in obveznimi prilogami na naslov: Agencija Republike Slovenije za kmetijske trge in razvoj podeželja, Dunajska cesta 160, 1000 Ljubljana, v roku, ki je opredeljen v javnem razpisu.

(3) Na ovojnici vloge na javni razpis morajo biti razvidni datum in čas (ura, minuta) oddaje vloge na javni razpis, ki ju označi izvajalec poštnih storitev oziroma vložišče agencije, ter naslov in oznaka javnega razpisa, na katerega se vlagatelj prijavlja.

13. člen

(obravnava vlog)

(1) Vloge se obravnavajo v skladu z 51., 52., 53. in 56. členom Zakona o kmetijstvu (Uradni list RS, št. 45/08, 57/12, 90/12 – ZdZPVHVVR, 26/14 in 32/15).

(2) Odpiranje vlog na javni razpis ni javno.

(3) Agencija odpira in obravnava vloge in zahteva odpravo njihovih pomanjkljivosti po vrstnem redu oddaje vlog na odprti javni razpis. Podpora se dodeljuje po vrstnem redu prejema popolnih vlog do višine razpisanih sredstev za ukrep iz te uredbe.

(4) Agencija pozove vlagatelja nepopolne vloge na dopolnitev. Šteje se, da je bila vloga vložena takrat, ko je bila dopolnjena.

(5) Ne glede na prejšnji odstavek se vloga zavrže brez poziva na dopolnitev, če k vlogi niso priložene obvezne priloge iz 6. člena te uredbe.

(6) Popolna vloga se po vrstnem redu uvrsti na konec seznama popolnih vlog in dobi zaporedno številko vloge.

(7) Izpolnjevanje pogojev prispelih vlog na javni razpis se preverja po vrstnem redu uvrstitve na seznam popolnih vlog. Dodelitev podpore se odobri za popolne vloge na javni razpis, ki izpolnjujejo pogoje, in sicer do višine razpisanih sredstev.

(8) Za vlogo, ki je popolna in izpolnjuje predpisane pogoje, vendar razpoložljiva sredstva ne zadoščajo za dodelitev podpore v celoti, se lahko odobri dodelitev podpore do višine razpoložljivih sredstev, če se vlagatelj s tem strinja. Upravičenec mora v osmih dneh od vročitve obvestila na agencijo poslati izjavo, da se s tem strinja, sicer se šteje, da se ne strinja.

(9) Če je skupna višina zaprošenih sredstev višja od sredstev za subvencioniranje, ki so bila razpisana, in so sredstva glede na predhodne odobrene vloge še na voljo, agencija v primeru, če stana zadnjem mestu seznama prejetih vlog na javni razpis dve ali je več popolnih in vsebinsko ustreznih vlog z enakim datumom in časom oddaje vloge, izvede žrebanje. Z žrebom se določi vrstni red dodelitve podpore. Pri žrebanju so lahko navzoči tudi vlagatelji. O času in kraju žrebanja jih agencija pisno obvesti. Tričlansko komisijo, ki nadzira žrebanje, in osebo, ki ga vodi, imenuje predstojnik agencije med javnimi uslužbenci, zaposlenimi na agenciji.

(10) Žrebanje iz prejšnjega odstavka se opravi v uradnih prostorih agencije. O njem se sestavi zapisnik, podpišejo pa ga člani komisije, ki nadzirajo žrebanje, oseba, ki je vodila žrebanje, in vlagatelji, če so navzoči.

(11) Agencija mora še pred odobritvijo podpore preveriti višino že dodeljene pomoči *de minimis* za posameznega upravičenca v centralni evidenci pomoči *de minimis* za kmetijstvo in ribištvo, ki jo vodi pristojni organ pri MKGP Služba za državne pomoči in razvoj oziroma pri Ministrstvu za finance Sektor za spremljanje državnih pomoči višino že dodeljene pomoči *de minimis* v gospodarstvu.

(12) Za upravičence, ki so enotno podjetje, mora agencija predhodno preveriti, da že dodeljena pomoč *de minimis* za vsa podjetja v okviru enotnega podjetja ne presega 15.000 evrov v kateremkoli obdobju treh proračunskih let.

(13) Agencija vlagatelju odobri podporo z odločbo o pravici do sredstev v skladu s 53. členom Zakona o kmetijstvu (Uradni list RS, št. 45/08, 57/12, 90/12 – ZdZPVHVVR, 26/14 in 32/15), v kateri se navede, da gre za pomoč *de minimis* v kmetijskem sektorju po Uredbi 1408/2013/EU.

(14) V odločbi o pravici do sredstev se določi rok za izvedbo del in vložitev zahtevka, ki ni daljši od enega leta od izdaje odločbe o pravici do sredstev.

14. člen

(vlaganje zahtevka za izplačilo podpore)

(1) Podpora se izplača na podlagi enega zahtevka upravičenca za izplačilo podpore.

(2) Zahtevek za izplačilo podpore vloži upravičenec v skladu s 56. členom Zakona o kmetijstvu (Uradni list RS, št. 45/08, 57/12, 90/12 – ZdZPVHVVR, 26/14 in 32/15).

(3) Zahtevek za izplačilo podpore se vloži v skladu z rokom, opredeljenem v odločbi o pravici do sredstev.

(4) Podrobnosti glede zahtevanih prilog in dokazil ob vlaganju zahtevka za izplačilo podpore se določijo v javnem razpisu.

(5) Na podlagi vloženega popolnega zahtevka za izplačilo podpore in po opravljeni kontroli iz 18. člena te uredbe se podpora izplača na transakcijski račun upravičenca.

(6) Agencija mora v petnajstih dneh po izplačilu pomoči *de minimis* posameznemu upravičencu poročati o dodeljenih pomočeh na obrazcu in na način, ki ju ministrstvo, pristojno za kmetijstvo, objavi na svojih spletnih straneh.

15. člen

(sprememba upravičenca)

(1) V primeru spremembe upravičenca vse obveznosti, ki so nastale do spremembe v RKG in izhajajo iz dodelitve podpore za odpravo zaraščanja po tej uredbi, preidejo na novega upravičenca.

(2) Če upravičenec kmetijsko zemljišče-, za katero je bila dodeljena podpora po tej uredbi, da v zakup ali proda fizični ali pravni osebi, lahko poda predlog za spremembo obveznosti v skladu s 54. členom Zakona o kmetijstvu (Uradni list RS, št. 45/08, 57/12, 90/12 – ZdZPVHVVR, 26/14 in 32/15), sicer je sam odgovoren za vse obveznosti po tej uredbi.

16. člen

(sankcije)

(1) Če upravičenec zamudi rok za vložitev zahtevka za izplačilo sredstev, ki je določen v odločbi o pravici do sredstev, ni upravičen do sredstev, določenih v odločbi, prav tako se ga izključi iz ukrepa za koledarsko leto neizpolnitve obveznosti in naslednje koledarsko leto.

(2) V skladu s prvim odstavkom 57. člena Zakona o kmetijstvu (Uradni list RS, št. 45/08, 57/12, 90/12 – ZdZPVHVVR, 26/14 in 32/15) pri namerni vložitvi napačne vloge ali zahtevka in kadar upravičenec sredstva uporablja v nasprotju z namenom, za katerega so mu bila dodeljena, ali je sredstva pridobil nezakonito, na podlagi lažnih podatkov ali lažnih izjav, agencija zahteva vračilo dodeljenih sredstev.

(3) Če pride do neupravičenega plačila, se v skladu z drugim odstavkom 57. člena Zakona o kmetijstvu (Uradni list RS, št. 45/08, 57/12, 90/12 – ZdZPVHVVR, 26/14 in 32/15) upravičencu izda odločba, s katero se zahteva vračilo dodeljenih sredstev in določi rok vračila dodeljenih sredstev. Če stranka sredstev ne vrne v roku, določenem s to odločbo, se ji zaračunajo zakonite zamudne obresti.

(4) Upravičenec, ki iz neutemeljenega razloga ne omogoči kontrole na kraju samem, mora v proračun Republike Slovenije vrniti vsa izplačana sredstva.

(5) Upravičenec, ki ne hrani dokumentacije o naložbi oziroma ne omogoči dostopa do dokumentacije o naložbi, mora v proračun Republike Slovenije vrniti deset odstotkov izplačanih sredstev.

(6) Če upravičenec ne uporablja naložbe v skladu s prvo, drugo ali tretjo točko 8. člena te uredbe še najmanj naslednjih deset let po izplačilu sredstev, se uporabijo naslednje sankcije:

* po prvi ugotovljeni kršitvi dobi upravičenec opozorilo,
* po drugi ugotovljeni kršitvi mora v proračun Republike Slovenije vrniti 50 odstotkov izplačanih sredstev,
* po tretji ugotovljeni kršitvi mora v proračun Republike Slovenije vrniti vsa izplačana sredstva.

17. člen

(višja sila in izjemne okoliščine)

(1) Za izvajanje ukrepa po tej uredbi se priznavajo primeri višje sile in izjemnih okoliščin, in sicer smrt upravičenca, dolgotrajna nezmožnost upravičenca za delo, zemeljski plaz ali poplava, ki resno prizadene KMG, ali ko kmetijskega zemljišča ni več mogoče uporabljati za kmetijske namene zaradi spremembe namembnosti kmetijskega zemljišča v postopkih prostorskega načrtovanja.

(2) O višji sili ali izjemnih okoliščinah upravičenec oziroma pravni naslednik pisno obvesti agencijo in predloži ustrezna dokazila v 15 delovnih dneh od dneva nastanka višje sile ali izjemnih okoliščin oziroma od dneva, ko to lahko stori.

(3) O upravičenosti višje sile ali izjemnih okoliščin odloči agencija in na podlagi prejetih dokazil izda odločbo o upoštevanju višje sile pri izvajanju ukrepa po tej uredbi.

18. člen

(pregled na kraju samem)

(1) Kontrolni vzorec za preglede vlog na kraju samem pred odobritvijo podpore zajema vsaj pet odstotkov popolnih vlog.

(2) Kontrolni vzorec za preglede zahtevkov za izplačilo podpore na kraju samem pred odobritvijo izplačila podpore zajema vsaj pet odstotkov zahtevkov.

(3) Agencija mora deset let od dneva izplačila podpore po tej uredbi vsako leto na kraju samem pregledati vsaj pet odstotkov zemljišč, na katerih je bil izveden ukrep iz te uredbe.

(4) Agencija mora zagotoviti ločenost izvajanja nalog upravne kontrole in kontrole na kraju samem.

19. člen

(hramba dokumentacije)

Upravičenec in agencija morata dokumentacijo, ki je bila podlaga za odobritev podpore po tej uredbi, hraniti deset let od izplačila podpore.

20. člen

(začetek veljavnosti)

Ta uredba začne veljati petnajsti dan po objavi v Uradnem listu Republike Slovenije.

Št. 007-359/2015

Ljubljana,

EVA 2015-2330-0128

Vlada Republike Slovenije

dr. Miro Cerar

predsednik

|  |  |
| --- | --- |
| Priloga 1: | Izjava upravičenca glede enotnega podjetja za dodelitev pomoči *de minimis* v okviru sheme pomoči |

PRILOGA 1

**Izjava upravičenca glede enotnega podjetja in namenske porabe sredstev za dodelitev pomoči de minimis v okviru sheme pomoči - odpravljanje zaraščanja na kmetijskih zemljiščih**

**(EVA 2015-2330-0128)**

Podpisani \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ izjavljam,

(ime in priimek upravičenca oziroma pooblaščene osebe za zastopanje)

da \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(ime in priimek ter naslov ali firma in sedež upravičenca)

|  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| KMG-MID:  |  |  |  |  |  |  |  |  |  |  | Matična številka: |  |  |  |  |  |  |  |  |  |  |

|  |  |  |
| --- | --- | --- |
| **JE** | **NI** | enotno podjetje v skladu z drugim odstavkom 2. člena Uredbe 1408/2013/EU[[1]](#footnote-1)  |

Kot enotno podjetje smo v razmerju z naslednjimi podjetji *(obvezno izpolnite, če ste obkrožili JE):*

|  |  |  |
| --- | --- | --- |
| Ime in priimek ter naslov ali firma in sedež | KMG-MID | Matična številka |
|  |  |  |

|  |  |  |
| --- | --- | --- |
| **DA** | **NE** | Poleg dejavnosti primarne proizvodnje kmetijskih proizvodov podjetje opravlja še druge dejavnosti\*: |
|  |

|  |
| --- |
|  |

 | predelava in trženje kmetijskih proizvodov,  |
|

|  |
| --- |
|  |

 | dejavnosti v sektorju ribištva ali akvakulture, |
|

|  |
| --- |
|  |

 | druge gospodarske dejavnosti, ki spadajo na področje uporabe Uredbe 1407/2013/EU[[2]](#footnote-2). |
| \*Označite z **X** v okencu pred dejavnostjo, ki jo podjetje opravlja.*Če ste v prejšnji rubriki obkrožili DA, obvezno izpolnite:* |
| **DA** | **NE** | Podjetje ima vzpostavljen sistem ločenega spremljanja dejavnosti ali stroškov za vse dejavnosti na kmetijskem gospodarstvu oziroma enotnemu podjetju. |
|  |  |  |

\* Označite z **X** v okencu pred dejavnostjo, ki jo podjetje opravlja.

Pod kazensko in materialno odgovornostjo izjavljam, da so zgoraj navedeni podatki točni in resnični.

Datum: \_\_\_\_\_\_\_\_\_\_\_\_\_\_\_\_\_\_\_

Podpis upravičenca

oziroma pooblaščene osebe za zastopanje:

**OBRAZLOŽITEV**

I. UVOD

1. Pravna podlaga (besedilo, vsebina zakonske določbe, ki je podlaga za izdajo uredbe)

Prvi odstavek 1.b člena Zakona o kmetijskih zemljiščih (Uradni list RS, št. 71/11 - uradno prečiščeno besedilo, 58/12 in 27/16)

1. Rok za izdajo uredbe, določen z zakonom

Rok ni določen.

1. Splošna obrazložitev predloga uredbe, če je potrebna
2. Predstavitev presoje posledic za posamezna področja, če te niso mogle biti celovito predstavljene v predlogu zakona

II. VSEBINSKA OBRAZLOŽITEV PREDLAGANIH REŠITEV

V Sloveniji se po zadnjih raziskavah zarašča cca 32.000 ha kmetijskih zemljišč. Z rekultivacijo kmetijskih zemljišč v zaraščanju bi teoretično lahko pridobili 15.000 ha površin njiv in vrtov in 17.000 ha travniških površin.

V Resoluciji o strateških usmeritvah razvoja slovenskega kmetijstva in živilstva do leta 2020 »Zagotovimo.si hrano za jutri« (Uradni list RS, št. [25/11](http://www.uradni-list.si/1/objava.jsp?urlurid=20111096)) je med prednostne programske usmeritve uvrščeno tudi preprečevanje zaraščanja kmetijskih zemljišč.

Tem usmeritvam je sledila tudi sprememba Zakona o kmetijskih zemljiščih (v nadaljnjem besedilu: ZKZ) z dne 18. junija 2011, ki v 7. členu določa, da mora lastnik, zakupnik ali drug uporabnik kmetijskega zemljišča obdelovati kmetijsko zemljišče kot dober gospodar; preprečevati zaraščanje kmetijskih zemljišč in odpraviti zaraščanje kmetijskih zemljišč ter jih usposobiti za kmetijsko pridelavo. Če lastnik, zakupnik ali drug uporabnik kmetijskega zemljišča ne ravna v skladu z gornjo določbo mu kmetijska inšpekcija z odločbo naloži izvedbo primernih ukrepov, ki jih mora izvesti najpozneje v enem letu, sicer se izvedejo potrebni ukrepi na stroške lastnika, zakupnika ali drugega uporabnika kmetijskega zemljišča v izvršilnem postopku.

Sprememba ZKZ v letu 2012 je uvedla odškodnino zaradi spremembe namembnosti kmetijskega zemljišča, ki jo mora plačati investitor, ki vloži vlogo za izdajo dovoljenja za gradnjo objekta, na kmetijskem zemljišču. Ta odškodnina je namenski prihodek državnega proračuna, ki je namenjen odpravljanju zaraščanja kmetijskih zemljišč in izvedbi agrarnih operacij.

Istočasno je ZKZ določil tudi, da je za izvajanje ukrepov za odpravo zaraščanja pristojna Agencija Republike Slovenije za kmetijske trge in razvoj podeželja (v nadaljnjem besedilu: agencija), ter da se za te ukrepe glede upravičencev do sredstev uporabljajo določbe Zakona o kmetijstvu (Uradni list RS, št. 45/08, 57/12, 90/12-ZdZOVHVVR, 26/14 in 32/15), glede postopka za izvajanje ukrepov pa določbe navedenega zakona, ki urejajo postopek za izvajanje ukrepov politike razvoja podeželja.

Pri pripravi uredbe je bil ob upoštevanju zgoraj navedenih predpisov zasledovan cilj, da naj bo uredba čimbolj enostavna in tako prispeva k zmanjšanju administrativnih ovir.

Upravičenec po tej uredbi je nosilec kmetijskega gospodarstva, ki je lastnik ali zakupnik kmetijskega zemljišča v zaraščanju.

Uredba posebej določa, katero je kmetijsko zemljišče v zaraščanju, in sicer tisto zemljišče, ki je v prostorskem načrtu lokalne skupnosti po namenski rabi opredeljeno kot kmetijsko zemljišče, in je bilo 18. junija 2011 v evidenci dejanske rabe kmetijskih in gozdnih zemljišč opredeljeno z vrsto dejanske rabe 1410 ‑ kmetijsko zemljišče v zaraščanju. Taka odločitev ima podlago z zgoraj navedeni spremembi ZKZ iz leta 2011, kajti za zemljišča, katera so se zarasla po uveljavitvi spremembe ZKZ (16. 8. 2011) so lastniki, zakupniki ali drugi uporabniki dolžni poskrbeti, da se ne zaraščajo, v nasprotnem primeru za zaraščanje odpravi na njihove stroške.

V uredbi je natančno opredeljen tudi pojem odpravljanje zaraščanja po tej uredbi, ki pomeni izvedbo naslednjih agromelioracijskih del: krčitev grmovja in dreves, odstranitev kamnitih osamelcev in izravnava zemljišča. Taka opredelitev predstavlja zmanjšan obseg agromelioracijskih del po ZKZ. Upravičenec je dolžan po odpravi zaraščanja prijaviti v Register kmetijskih gospodarstev spremembo vrste rabe, na teh zemljiščih izvajati kmetijsko dejavnost ter še deset let oddajati zbirno vlogo v skladu s predpisom, ki ureja izvedbo ukrepov kmetijske politike, za zemljišča, ki so bila predmet podpore.

Finančna pomoč se izplača kot enkratni pavšalni znesek 3000 €/ha kmetijskega zemljišča v zaraščanju, na katerem so bila izvedena zgoraj navedena agromelioracijska dela, oziroma sorazmerno površini, na kateri je bil odpravljeno zaraščanje (npr.: za odpravo zaraščanja na površini 0,75 ha x 3000 evrov/ha = 2.250 evrov). V uredbi je opredeljena najmanjša površina (0,3 ha), za katero se dodeli pomoč, ter omejitev, da so posamezna zemljišča lahko predmet podpore le enkrat v obdobju desetih let.

Ker gre za državno pomoč, je treba pri tem upoštevati določbe Uredbe Komisije (EU) št. 1408/2013 z dne 18. decembra 2013 o uporabi členov 107 in 108 Pogodbe o delovanju Evropske unije pri pomoči *de minimis* v kmetijskem sektorju (UL L št. 352 z dne 24. decembra 2013).

Za določitev višine podpore (pavšala) za izvedbo odprave zaraščanja je bil uporabljen Katalog stroškov in najvišjih priznanih vrednosti, ki je bil izdelan za potrebe Programa razvoja podeželja Republike Slovenije za obdobje 2014–2020 (v nadaljevanju: Katalog).

|  |  |  |  |
| --- | --- | --- | --- |
| Šifra | Vrsta upravičenih stroškov | Enota | Vrednost €/m2 |
| 2.1.6. | Agromelioracije na kmetijskih gospodarstvih |  |  |
| 2.1.6.1.6. | Odstranjevanje drevja in grmičevja | m2 | 0,70 |
| 2.1.6.1.8. | Odstranjevanje kamna | m2 | 0,50 |
| 2.1.6.1.5. | Planiranje oz. izravnava terena | m2 | 0,25 |

Za določitev zemljišč, ki so upravičena do podpore, je bil uporabljeni Pravilnik o evidenci dejanske rabe kmetijskih in gozdnih zemljišč (Uradni list RS, št. [122/08](http://www.uradni-list.si/1/objava.jsp?sop=2008-01-5471), [4/10](http://www.uradni-list.si/1/objava.jsp?sop=2010-01-0160) in [110/10](http://www.uradni-list.si/1/objava.jsp?sop=2010-01-5770)) s Šifrantom in opisom vrst dejanske rabe kmetijskih in gozdnih zemljišč, ki določa, da je kmetijsko zemljišče v zaraščanju (šifra 1410) zemljišče, ki se zarašča zaradi opustitve kmetovanja ali preskromne kmetijske rabe. Na njem se pojavljajo mlado olesenelo ali trnasto rastje ter drevesa in grmičevje, običajno različnih starosti, katerih pokrovnost je 20-75%.

Za določitev agromelioracijskih del, s katerimi se odpravlja zaraščanje, in so upravičena do podpore, so uporabljene določbe Zakona o kmetijskih zemljiščih (Uradni list RS, št. [71/11](http://www.uradni-list.si/1/objava.jsp?sop=2011-01-3086) – uradno prečiščeno besedilo, [58/12](http://www.uradni-list.si/1/objava.jsp?sop=2012-01-2468) in [27/16](http://www.uradni-list.si/1/objava.jsp?sop=2016-01-1075)), ki kot agromelioracije med drugim opredeljuje tudi krčitev grmovja in dreves, izravnavo zemljišča in odstranitev kamnitih osamelcev (kamenje, skale).

Podpora se dodeli samo za tiste površine, na katerih so bila dejansko opravljena agromelioracijska dela po tej uredbi.

V spodnji tabeli je prikazan izračun stroškov izvedbe agromelioracijskih del za odpravo zaraščanja na ha kmetijskega zemljišča v zaraščanju na osnovi Kataloga.

|  |  |  |  |
| --- | --- | --- | --- |
| **Vrsta agromelioracijska dela** | **Enota** | **€/m2** | **Znesek €/ha** |
| Krčitev grmovja in dreves | m2 | 0,70 | 7.000 |
| Izravnava zemljišča | m2 | 0,25 | 2.500 |
| Odstranjevanje kamenja | m2 | 0,50 | 5.000 |
| **SKUPAJ** |  |  | **14.500** |

Višina kalkulativnih stroškov za izvedbo agromelioracijskih del po Katalogu znaša 14.500 evrov na ha. Sredstva se upravičencem dodelijo v pavšalnem znesku 3.000 evrov na hektar.

Upravičencem se višina podpore določi v pavšalnem znesku, saj so dela, ki se opravljajo v okviru odprave zaraščanja, pri vseh upravičencih istovrstna, poleg tega je delež podpore v primerjavi z dejansko ovrednotenimi stroški nizek, saj predstavlja le okrog 20 %.

Tak način določitve višine dodeljene podpore pomeni poenostavitev postopka in s tem zmanjšanje administrativnih ovir tako za upravičenca kot tudi za Agencijo.

Ker gre za državno pomoč, se podpora za ukrep iz te uredbe dodeli po pravilih o dodeljevanju pomoči *de minimis,* ki ne sme preseči 15.000 evrov na kmetijsko gospodarstvo v kateremkoli obdobju treh proračunskih let.

Za posamezen javni razpis za pridobitev sredstev po tej uredbi se predvidevajo sredstva v višini 300.000 EUR.

1. Enotno podjetje v skladu z drugim odstavkom 2. člena Uredbe 1408/2013/EU pomeni vsa podjetja, ki so med seboj najmanj v enem od naslednjih razmerij:

	1. podjetje ima večino glasovalnih pravic delničarjev ali družbenikov drugega podjetja;
	2. podjetje ima pravico imenovati ali odpoklicati večino članov upravnega, poslovodnega ali nadzornega organa drugega podjetja;
	3. podjetje ima pravico izvrševati prevladujoč vpliv na drugo podjetje na podlagi pogodbe, sklenjene z navedenim podjetjem, ali določbe v njegovi družbeni pogodbi ali statutu;
	4. podjetje, ki je delničar ali družbenik drugega podjetja, na podlagi dogovora z drugimi delničarji ali družbeniki navedenega podjetja sámo nadzoruje večino glasovalnih pravic delničarjev ali družbenikov navedenega podjetja.Podjetja, ki so v katerem koli razmerju iz točk (a) do (d) prvega pododstavka preko enega ali več drugih podjetij, prav tako veljajo za enotno podjetje. [↑](#footnote-ref-1)
2. Druge gospodarske dejavnosti so: turizem na kmetiji, gozdarstvo, predelava lesa, obrt, transport, itd. [↑](#footnote-ref-2)